Dražba u Crumptonu, Maryland nije Sotheby's ili Christie's ali je ipak vrlo popularna
Roba koja se ovdje nudi - od namještaja pa do bicikala - prodaje se ili zbog selidbe ili nakon smrti vlasnika
Iako se dražbe odvijaju diljem američke Istočne obale, Crumpton ima posebno mjesto kad se radi o dražbama, zahvaljujući prvenstveno njegovom geografskom položaju. Preprodavačima namještaja ta je lokacija posebno povoljna – kako onima iz Nove Engleske, tako i onima s američkog Juga. Potraga za nečim jeftinim, a dragocjenim, privlači stotine ljudi svakog tjedna u jedan mali grad na istočnoj obali Sjedinjenih Država. Svake srijede stotine ljudi okupljaju se u jednom velikom skladištu u mjestu Crumpton, u saveznoj državi Maryland. Nebrojeni redovi dugih stolova i štandova nude im sve i svašta: od šešira do štapova za pecanje, od porculanskih vaza do ormarića. Svaki put, kaže Dylan Dixon, jedan od organizatora, naiđete na nešto što niste nikad prije vidjeli. Dvadeset-četverogodišnji Dylan nadzire kupnju i prodaju te se brine da sve protječe u redu na aukcijskom sajmu Crumpton Auction. On je već treća generacija obitelji Dixon koja vodi ovu aukciju. "Prodao sam slika koje sam bio našao na jednom polju – ležale su usred nekog posuđa...Nitko nije ni slutio da su vrijedne, a prodale su se jedna za 10, a druga za 12 tisuća dolara" - kaže nam dylan Dixon. Iako se dražbe odvijaju diljem američke Istočne obale, Crumpton ima posebno mjesto kad se radi o dražbama, zahvaljujući prvenstveno njegovom geografskom položaju. Preprodavačima namještaja ta je lokacija posebno povoljna – kako onima iz Nove Engleske, tako i onima s američkog Juga. Većina robe ovdje – oko tri do četiri tisuće prodajnih artikala za dobrog dana – dolazi s obiteljskih imanja: ili imovina koje se ljudi rješavaju zbog selidbe, ili ostavština nakon nečije smrti. Iako su u dobrom stanju, predmeti na dražbi u Crumptonu nisu skupocjeni antikviteti ili umjetnine koje se prodaju u poznatim aukcijskim kućama poput Sotheby’s i Christie’s. Ali upravo to je ono što ovdašnji posjetitelji vole. John Raccuglia dolazi ovdje vrlo često. Za put od svog doma u Baltimoreu treba mu sat i pol vožnje. "Došao sam da nešto prodam i da kupim. Bavim se ostavinskim prodajama. Zanimaju me razni predmeti – od posuđa do manjih komada namještaja." Trgovci antikvitetima, kolekcionari, dizajneri, vlasnici kafića i restorana te oni koji traže razne kuriozitete redovito dolaze vidjeti što se nudi. Brooke Logan, trgovkinji antikvitetima iz Marylanda, za oko je zapao jedan stol prepun lampi i vaza: "Tražim nešto po povoljnoj cijeni. Već sam kupila jednu divnu sliku. Ovdje uvijek kupim kvalitetnih umjetnina. Ima ih dosta, samo trebate pažljivo gledati. Luda sam za svjetiljkama. Kupila sam ih ovdje već dosta, kao i keramike." Ovisno o broju posjetitelja i artikala, čak tri dražbovatelja mogu raditi u isto vrijeme. Za sunčanih dana, dražba se odvija vani, na površini od ukupno četiri hektara. Dražbovatelji kruže oko redova s robom u kolicima za golf, stanu gdje ih to zatraže i tamo obave aukcijsku prodaju robe. Dražba je vrlo dinamičan proces i roba se prodaje velikom brzinom. Stoga morate biti jako koncentrirani i brzi, kaže John Raccuglia. Max Bovis, koji radi za prodavača bicikla, došao je u potragu za starim biciklima: "Ovdje kupujemo rabljene bicikle po povoljnoj cijeni, popravimo ih, dodamo im neke dijelove ako treba, i onda prodajemo u našoj trgovini. Neke koje smo kupili ovdje imaju drveni obrub i izrađeni su krajem 19. stoljeća." Max Bovis je inače i ljubitelj starih ‘long-plejki.’ Kaže da je veliki broj iz njegove kolekcije našao upravo na ovom sajmu – neke čak i s autogramom pjevača. Zbog kišnog vremena, današnji je sajam nešto tiši, manje posjećen i s manjim brojem izlagača nego obično. Zbog ekonomske krize i viših cijena goriva, vlasnik aukcijskog sajma, sedamdeset-petogodišnji Norman Dixon, zabrinut je za budućnost ovog posla. Kaže da je sve teže zaraditi: "Troškovi su se povećali, ali ne i profitna marža. Voziti s prikolicama s velikih udaljenosti postalo je skuplje prodavačima. Za dobrih vremena, dolazili bi iz Georgije i Mainea. Sad ih nema i to se osjeti. Ove godine aukcija u Crumptonu obilježava svoju 50. godišnjicu postojanja. Vlasnik Norman Dixon nada se da će takvih obljetnica biti još mnogo.